CELEX: 62019CN0297
Language: hr
Date: 2019-04-11 00:00:00
Title: predmet C-297/19: Zahtjev za prethodnu odluku koji je 11. travnja 2019. uputio Bundesverwaltungsgericht (Njemačka) — Naturschutzbund Deutschland — Landesverband Schleswig-Holstein e.V. protiv Kreis Nordfriesland

8.7.2019   
            
            
               HR
            
            
               Službeni list Europske unije
            
            
               C 230/21
            
         
      Zahtjev za prethodnu odluku koji je 11. travnja 2019. uputio Bundesverwaltungsgericht (Njemačka) — Naturschutzbund Deutschland — Landesverband Schleswig-Holstein e.V. protiv Kreis Nordfriesland
      (predmet C-297/19)
      (2019/C 230/26)
      Jezik postupka: njemački
      
         Sud koji je uputio zahtjev
      
      Bundesverwaltungsgericht
      
         Stranke glavnog postupka
      
      
         Tužitelj: Naturschutzbund Deutschland — Landesverband Schleswig-Holstein e.V.
      
         Tuženik: Kreis Nordfriesland
      
         Stranka pozvana da stupi u postupak: Deich- und Hauptsielverband Eiderstedt, Körperschaft des öffentlichen Rechts
      
         Intervenijent: Vertreter des Bundesinteresses beim Bundesverwaltungsgericht
      
         Prethodna pitanja
      
      
                  1.
               
               
                  
                              a)
                           
                           
                              Obuhvaća li pojam „gospodarenje” u smislu trećeg podstavka druge alineje Priloga I. Direktivi 2004/35/EZ Europskog parlamenta i Vijeća od 21. travnja 2004. o odgovornosti za okoliš u pogledu sprečavanja i otklanjanja štete u okolišu (u daljnjem tekstu: Direktiva o odgovornosti za okoliš) (1) djelatnosti koje su neodvojivo povezane s izravnim iskorištavanjem zemljišta?
                              Ako je odgovor potvrdan:
                           
                        
                              b)
                           
                           
                              Pod kojim je uvjetima način gospodarenja „uobičajen”, kako je utvrđeno u evidenciji o staništu ili dokumentima o ciljevima u smislu Direktive o odgovornosti za okoliš?
                           
                        
                              c)
                           
                           
                              Koji se vremenski okvir odnosi na pitanje je li gospodarenje u skladu s načinom kako su to „ranije” obavljali vlasnici ili operateri u smislu Direktive o odgovornosti za okoliš?
                           
                        
                              d)
                           
                           
                              Ovisi li odgovor na pitanje je li gospodarenje u skladu s načinom kako su to ranije obavljali vlasnici ili operateri u smislu Direktive o odgovornosti za okoliš, o evidenciji o staništu, odnosno o dokumentima o ciljevima očuvanja?
                           
                        
            
                  2.
               
               
                  Predstavlja li djelatnost koja se obavlja u javnom interesu na temelju zakonom propisanog delegiranja zadataka „profesionalnu djelatnost” u smislu članka 2. točke 7. Direktive o odgovornosti za okoliš?
               
            
         (1)  SL 2004., L 143, str. 56. (SL, posebno izdanje na hrvatskom jeziku, poglavlje 15., svezak 26., str. 58.)